CELEX: 
Language: mt
Date: 2021-07-27 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jispeċifika l-arranġamenti għall-iskambji tad-data skont ir-Regolament (UE) 2019/2152 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2020/1197, fir-rigward tal-Istat Membru tal-esportazzjoni barra mill-Unjoni u l-obbligi tal-unitajiet tar-rappurtar

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 27.7.2021
            
            
               li jispeċifika l-arranġamenti għall-iskambji tad-data skont ir-Regolament (UE) 2019/2152 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2020/1197, fir-rigward tal-Istat Membru tal-esportazzjoni barra mill-Unjoni u l-obbligi tal-unitajiet tar-rappurtar  
               
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2019/2152 tal-Parlament Ewropew u tal-Kunsill dwar l-istatistika Ewropea tan-negozju, li tħassar 10 atti legali fil-qasam tal-istatistika tan-negozju
                  1
               , u b’mod partikolari l-Artikolu 5(5) u l-Artikolu 7(1) tiegħu,
            
            
               Billi:
            
            
               (1)Huwa meħtieġ li jiġu speċifikati l-arranġamenti għall-iskambju tad-data ta’ informazzjoni statistika relatata mal-esportazzjonijiet u mal-importazzjonijiet ta’ oġġetti li għandhom jiġu pprovduti mill-awtoritajiet doganali u tat-taxxa ta’ kull Stat Membru lill-Awtoritajiet Nazzjonali tal-Istatistika (NSAs) kompetenti.
            
            
               (2)Ir-Regolament (UE) 2019/2152 jistabbilixxi l-iskambju ta’ mikrodata minn dikjarazzjonijiet doganali bejn l-NSAs tal-Istati Membri għal finijiet statistiċi, sabiex tiġi prodotta statistika armonizzata dwar il-kummerċ internazzjonali ta’ oġġetti u sabiex tittejjeb il-kwalità ta’ dik l-istatistika. Huwa meħtieġ li jiġu speċifikati l-arranġamenti għal dan l-iskambju ta’ mikrodata bejn l-NSAs, sabiex jiġi definit l-ambitu tiegħu, sabiex tiġi elenkata l-mikrodata li għandha tiġi skambjata u sabiex jiġu stabbiliti l-format, il-miżuri tas-sigurtà u l-proċedura għall-iskambju ta’ din id-data.
            
            
               (3)Jeħtieġ li jiġi emendat ir-Regolament ta’ Implimentazzjoni tal-Kummissjoni (UE) 2020/1197
                  2
                fir-rigward tal-ewwel perjodu referenzjarju għall-applikazzjoni tad-definizzjoni tal-Istat Membru tal-esportazzjoni ’l barra mill-Unjoni, billi l-applikazzjoni tiegħu tiġi differita b’sentejn. Dan sabiex jiġi żgurat li l-NSAs ikunu kapaċi jidentifikaw oġġetti fi kważi esportazzjoni u jiddeterminaw l-Istat Membru tal-esportazzjoni reali b’mod koerenti, bl-għajnuna tal-mikrodata li għandha tiġi skambjata, u sabiex l-NSAs ikunu jistgħu jiżguraw il-kwalità tal-istatistika prodotta.
            
            
               (4)Jeħtieġ ukoll li jiġi emendat ir-Regolament ta’ Implimentazzjoni tal-Kummissjoni (UE) 2020/1197 fir-rigward tal-obbligi tal-importaturi u tal-esportaturi li jassistu lill-NSAs biex jiċċaraw kwistjonijiet relatati mal-kwalità tad-data.
            
            
               (5)Il-miżuri previsti f’dan ir-Regolament huma skont l-opinjoni tal-Kumitat tas-Sistema Ewropea tal-Istatistika, stabbilit permezz tal-Artikolu 7 tar-Regolament (KE) Nru 223/2009 tal-Parlament Ewropew u tal-Kunsill
                  3
               ,
            
            
               ADOTTAT DAN IR-REGOLAMENT:
            
            
               Artikolu 1
            
            
               Suġġett
            
            
               Dan ir-Regolament jispeċifika l-arranġamenti għall-iskambji tad-data bejn l-awtoritajiet doganali u l-awtoritajiet nazzjonali tal-istatistika (NSAs), u għall-iskambji tad-data bejn l-awtoritajiet tat-taxxa u l-NSAs. Jispeċifika wkoll l-arranġamenti għall-iskambju ta’ mikrodata minn dikjarazzjonijiet doganali relatati mal-esportazzjonijiet u mal-importazzjonijiet ta’ oġġetti bejn l-NSAs.
            
            
               Artikolu 2
            
            
               Definizzjonijiet
            
         
         
            
               Għall-finijiet ta’ dan ir-Regolament, għandhom japplikaw id-definizzjonijiet li ġejjin:
            
            
               (a)“żdoganar ċentralizzat fil-perjodu tranżizzjonali” tfisser żdoganar ċentralizzat skont it-tifsira tal-Artikolu 179 tar-Regolament (UE) Nru 952/2013 tal-Parlament Ewropew u tal-Kunsill
                  4
               , li jinvolvi l-awtoritajiet doganali ta’ iktar minn Stat Membru wieħed, u fejn il-mezz ta’ skambju tal-informazzjoni bejn l-awtoritajiet doganali huwa stabbilit mill-Artikolu 18 tar-Regolament Delegat tal-Kummissjoni (UE) 2016/341
                  5
               ;
            
            
               (b)“Stat Membru mittenti” tfisser l-Istat Membru fejn tiġi ppreżentata d-dikjarazzjoni doganali, fejn ir-rekords mid-dikjarazzjonijiet doganali jirreferu għal żdoganar ċentralizzat fil-perjodu tranżizzjonali jew għal oġġetti fi kważi esportazzjoni; 
            
            
               (c)“Stat Membru riċeventi” tfisser l-Istat Membru li jikseb mikrodata mill-Istat Membru mittenti.
            
            
               Artikolu 3
            
            
               Arranġamenti għall-iskambju tad-data bejn l-awtoritajiet doganali u l-NSAs
            
            
               1.Ir-rekords mid-dikjarazzjonijiet doganali, kif imsemmi fil-punt (c) tal-Anness VI tar-Regolament (UE) 2019/2152, għandhom jiġu pprovduti mill-awtoritajiet doganali lill-NSAs tagħhom mingħajr dewmien u, l-iktar tard, matul ix-xahar ta’ wara x-xahar li fih id-dikjarazzjonijiet doganali ġew aċċettati jew kienu soġġetti għal deċiżjonijiet mid-dwana li jappartjenu lilhom. 
            
            
               2.Meta r-rekords mid-dikjarazzjonijiet doganali pprovduti jiġu emendati jew mibdula, l-awtoritajiet doganali għandhom jipprovdu lill-NSAs tagħhom b’informazzjoni riveduta. 
            
            
               3.L-awtoritajiet doganali għandhom jivverifikaw, fuq talba tal-NSAs tagħhom, il-korrettezza u l-kompletezza tar-rekords mid-dikjarazzjonijiet doganali pprovduti minnhom.
            
            
                  Artikolu 4
            
            
               Arranġamenti għall-iskambju tad-data bejn l-awtoritajiet tat-taxxa u l-awtoritajiet nazzjonali tal-istatistika
            
            
               1.L-informazzjoni msemmija fl-Anness V tar-Regolament (UE) 2019/2152 għandha tiġi pprovduta mill-awtoritajiet tat-taxxa lill-NSAs tagħhom malli tasal l-informazzjoni u, l-iktar tard, matul ix-xahar ta’ wara x-xahar li fih l-informazzjoni tkun saret disponibbli. 
            
            
               2.Meta l-informazzjoni pprovduta mill-awtoritajiet tat-taxxa tiġi emendata jew mibdula, l-awtoritajiet tat-taxxa għandhom jipprovdu lill-NSAs tagħhom b’informazzjoni riveduta.
            
            
               3.L-awtoritajiet tat-taxxa għandhom jivverifikaw, fuq talba tal-NSAs tagħhom, il-korrettezza u l-kompletezza tal-informazzjoni pprovduta minnhom.
            
            
               Artikolu 5
            
            
               Arranġamenti għall-iskambju tal-mikrodata minn dikjarazzjonijiet doganali bejn l-Istati Membri għal finijiet statistiċi 
            
            
               1.Meta r-rekords mid-dikjarazzjonijiet doganali jirreferu għal żdoganar ċentralizzat fil-perjodu tranżizzjonali jew għal oġġetti fi kważi esportazzjoni, l-NSA tal-Istat Membru mittenti għandha tipprovdi, lill-NSA tal-Istat Membru riċeventi, bil-mikrodata relatata mal-esportazzjonijiet jew mal-importazzjonijiet ta’ oġġetti pprovduta mill-awtorità doganali tal-Istat Membru mittenti. 
            
            
               2.Meta r-rekords mid-dikjarazzjonijiet doganali jirreferu għal żdoganar ċentralizzat fil-perjodu tranżizzjonali, l-Istat Membru riċeventi għandu jkun l-Istat Membru li fit-territorju statistiku tiegħu jkunu jinsabu l-oġġetti fil-ħin tar-rilaxx fil-proċedura doganali jew fil-mument tar-riesportazzjoni.
            
            
               3.Meta r-rekords mid-dikjarazzjonijiet doganali jirreferu għal oġġetti fi kważi esportazzjoni, kif imsemmi fit-Taqsima 1(1) tal-Anness V tar-Regolament (UE) 2020/1197, l-Istat Membru riċeventi għandu jkun l-Istat Membru tal-esportazzjoni reali, kif imsemmi fit-tieni subparagrafu tat-Taqsima 17(2) tal-Anness V tar-Regolament (UE) 2020/1197.
            
            
               4.Il-mikrodata msemmija fil-paragrafu 1 għandha tinkludi:
            
         
         
            
               (a)meta r-rekords mid-dikjarazzjonijiet doganali jirreferu għall-importazzjonijiet fil-qafas tal-iżdoganar ċentralizzat fil-perjodu tranżizzjonali, il-mikrodata kif stabbilita fil-kolonna C1 tal-Anness;
            
            
               (b)meta r-rekords mid-dikjarazzjonijiet doganali jirreferu għall-esportazzjonijiet fil-qafas tal-iżdoganar ċentralizzat fil-perjodu tranżizzjonali, il-mikrodata kif stabbilita fil-kolonna C2 tal-Anness;
            
            
               (c)meta r-rekords mid-dikjarazzjonijiet doganali jirreferu għal oġġetti fi kważi esportazzjoni, il-mikrodata kif stabbilita fil-kolonna C3 tal-Anness.
            
            
               5.L-NSA tal-Istat Membru mittenti għandha tipprovdi lill-NSA tal-Istat Membru riċeventi bil-metadata rilevanti għall-użu tal-mikrodata skambjata fil-kompilazzjoni tal-istatistika.
            
            
               6.Il-paragrafi 1 sa 5 ma għandhomx japplikaw meta l-Istat Membru mittenti jkun l-Istat Membru tal-esportazzjoni reali, kif imsemmi fit-tieni subparagrafu tat-Taqsima 17(2) tal-Anness V tar-Regolament (UE) 2020/1197.
            
            
               Artikolu 6
            
            
               Skeda għall-iskambju ta’ mikrodata bejn l-Istati Membri
            
            
               1.L-NSA tal-Istat Membru mittenti għandha tipprovdi lill-NSA tal-Istat Membru riċeventi bil-mikrodata msemmija fl-Artikolu 5 mhux iktar tard minn 30 jum kalendarju wara tmiem ix-xahar referenzjarju.
            
            
               2.Meta jsiru disponibbli rekords addizzjonali, emendati jew mibdula mid-dikjarazzjonijiet doganali għall-NSA tal-Istat Membru mittenti wara l-iskadenza msemmija fil-paragrafu 1, l-NSA tal-Istat Membru mittenti għandha tipprovdi lill-NSA tal-Istat Membru riċeventi bil-mikrodata riveduta malajr kemm jista’ jkun u mhux iktar tard minn 30 jum kalendarju wara tmiem ix-xahar li fih saru disponibbli r-rekords addizzjonali, emendati jew mibdula mid-dikjarazzjonijiet doganali.
            
            
               Artikolu 7
            
            
               Miżuri tas-sigurtà 
            
            
               F’konformità mal-Artikolu 10(2) tad-Deċiżjoni tal-Kummissjoni (UE, Euratom) 2015/443
                  6
               , sabiex ikunu intitolati jirċievu mikrodata u metadata f’konformità mal-Artikolu 5 ta’ dan ir-Regolament, l-NSAs li jirċievu jew li jipproċessaw din il-mikrodata u l-metadata fl-Istat Membru riċeventi jridu jiżguraw li s-sistemi tal-IT tagħhom ikunu protetti b’livell ekwivalenti għall-politika tas-sigurtà tas-sistemi ta’ komunikazzjoni u ta’ informazzjoni tal-Kummissjoni, kif stabbilit fid-Deċiżjoni tal-Kummissjoni (UE, Euratom) 2017/46
                  7
               , għar-regoli ta’ implimentazzjoni tagħha u għall-istandards tas-sigurtà korrispondenti. 
            
            
               Artikolu 8
            
            
               Protezzjoni tad-data 
            
            
               Fir-rigward tal-ipproċessar tad-data personali, l-NSAs għandhom iwettqu l-kompiti tagħhom għall-finijiet ta’ dan ir-Regolament f’konformità mar-Regolament (UE) 2016/679 tal-Parlament Ewropew u tal-Kunsill
                  8
               . 
            
            
               Fir-rigward tal-ipproċessar tad-data personali mill-Kummissjoni (Eurostat), dan għandu jikkonforma mar-Regolament (UE) 2018/1725 tal-Parlament Ewropew u tal-Kunsill
                  9
               .
            
            
               Artikolu 9 
            
            
               Format tal-mikrodata u tal-metadata skambjati u proċedura għall-iskambju
            
            
               1.Il-mikrodata u l-metadata skambjati f’konformità mal-Artikolu 5 għandhom jiġu skambjati b’mod elettroniku u għandhom jiġu trażmessi jew jittellgħu permezz tal-punt tad-dħul uniku tal-Kummissjoni (Eurostat) għall-mikrodata u, meta jkun xieraq, għall-metadata. 
            
            
               2.Jenħtieġ li l-Istati Membri jimplimentaw l-istandards ta’ skambju f’konformità mal-linji gwida dwar l-implimentazzjoni pprovduti mill-Kummissjoni (Eurostat).
            
         
         
            
               Artikolu 10
            
            
               Emenda għar-Regolament ta’ Implimentazzjoni (UE) 2020/1197
            
            
               Ir-Regolament ta’ Implimentazzjoni (UE) 2020/1197 huwa emendat kif ġej:
            
            
               (a)fit-Taqsima 2(2) tal-Anness V, il-punt (a) huwa sostitwit b’dan li ġej:
            
            
               “(a) Stat Membru tal-esportazzjoni ’l barra mill-Unjoni” tfisser l-Istat Membru li fit-territorju statistiku tiegħu jkunu jinsabu l-oġġetti fil-ħin tar-rilaxx fil-proċedura doganali jew fil-mument tar-riesportazzjoni. 
            
            
               Madankollu, fil-każ ta’ oġġetti fi kważi esportazzjoni, jekk ikun jista’ jiġi ddeterminat l-“Istat Membru tal-esportazzjoni attwali” kif speċifikat fit-tieni subparagrafu tat-Taqsima 17(2) ta’ dan l-Anness, l-“Istat Membru tal-esportazzjoni ’l barra mill-Unjoni” mill-perjodu referenzjarju ta’ Jannar 2024 ’il quddiem għandu jkun l-Istat Membru tal-esportazzjoni reali.”;
            
            
               (b)fl-Anness V, it-Taqsima 8(3) hija sostitwita b’dan li ġej:
            
            
               “L-importatur fl-Istat Membru tal-importazzjoni jew l-esportatur fl-Istat Membru tal-esportazzjoni għandhom ikunu obbligati jassistu lill-NSA fl-Istat Membru tal-importazzjoni jew fl-Istat Membru tal-esportazzjoni, rispettivament, biex jiġu ċċarati kwistjonijiet ta’ kwalità tad-data relatati mal-informazzjoni statistika, esklużivament għall-fini tal-assigurazzjoni tal-kwalità tad-data dwar il-kummerċ internazzjonali ta’ oġġetti.”.
            
            
               Artikolu 11
            
            
               Dħul fis-seħħ
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika mill-1 ta’ Jannar 2022.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 27.7.2021
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠU L 327, 17.12.2019, p. 1. 
               
               
                  
                     (2)
                  
                        Ir-Regolament ta’ Implimentazzjoni tal-Kummissjoni (UE) 2020/1197 tat-30 ta’ Lulju 2020 li jistabbilixxi l-ispeċifikazzjonijiet u l-arranġamenti tekniċi skont ir-Regolament (UE) 2019/2152 tal-Parlament Ewropew u tal-Kunsill dwar l-istatistika Ewropea tan-negozju, li tħassar 10 atti legali fil-qasam tal-istatistika tan-negozju (ĠU L 271, 18.8.2020, p. 1).
               
               
                  
                     (3)
                  
                        Ir-Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009 dwar l-Istatistika Ewropea u li jħassar ir-Regolament (Euratom, KE) Nru 1101/2008 tal-Parlament Ewropew u tal-Kunsill dwar it-trażmissjoni ta' data suġġetta għall-kunfidenzjalità statistika lill-Uffiċċju tal-Istatistika tal-Komunitajiet Ewropej, ir-Regolament tal-Kunsill (KE) Nru 322/97 u d-Deċiżjoni tal-Kunsill 89/382/KEE, Euratom li tistabbilixxi Kumitat dwar il-Programmi tal-Istatistika tal-Komunitajiet Ewropej (ĠU L 87, 31.3.2009, p. 164).
               
               
                  
                     (4)
                  
                        Ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
               
               
                  
                     (5)
                  
                        Ir-Regolament Delegat tal-Kummissjoni (UE) 2016/341 tas-17 ta’ Diċembru 2015 li jissupplimentaw ir-Regolament (UE) Nru 952/2013 tal-Parlament Ewropew u tal-Kunsill fir-rigward tar-regoli tranżizzjonali għal ċerti dispożizzjonijiet tal-Kodiċi Doganali tal-Unjoni meta s-sistemi elettroniċi relevanti ma jkunux għadhom bdew jitħaddmu u li jemenda r-Regolament Delegat (UE) 2015/2446 (ĠU L 69, 15.3.2016, p. 1).
               
               
                  
                     (6)
                  
                        Id-Deċiżjoni tal-Kummissjoni (UE, Euratom) 2015/443 tat-13 ta’ Marzu 2015 dwar is-Sigurtà fil-Kummissjoni (ĠU L 72, 17.3.2015, p. 41).
               
               
                  
                     (7)
                  
                        Id-Deċiżjoni tal-Kummissjoni (UE, Euratom) 2017/46 tal-10 ta’ Jannar 2017 dwar is-sigurtà tas-sistemi ta’ komunikazzjoni u informazzjoni fil-Kummissjoni Ewropea (ĠU L 6, 11.1.2017, p. 40).
               
               
                  
                     (8)
                  
                        Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).
               
               
                  
                     (9)
                  
                        Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).
               
            
      
    ---documentbreak--- 
      
         
         
            
               ANNESS 
            
            
               Mikrodata li għandha tiġi skambjata
            
            
               L-entrati mmarkati “M” huma obbligatorji, l-oġġetti mmarkati “C” huma obbligatorji jekk ikunu disponibbli fis-sistema doganali nazzjonali u l-oġġetti mmarkati “O” huma fakultattivi. L-entrati mmarkati “-” mhumiex applikabbli. 
            
            
            
                     
                        A
                     
                  
                  
                     
                        B
                     
                  
                  
                     
                        C1
                     
                  
                  
                     
                        C2
                     
                  
                  
                     
                        C3
                     
                  
               
                     
                  
                  
                     
                        Mikrodata li għandha tiġi skambjata
                           1
                        
                     
                  
                  
                     
                        Importazzjonijiet fil-qafas tal-iżdoganar ċentralizzat
                     
                  
                  
                     
                        Esportazzjonijiet fil-qafas tal-iżdoganar ċentralizzat
                     
                  
                  
                     
                        Oġġetti fi kważi esportazzjoni 
                     
                  
               
                     
                  
                  
                     
                        Grupp 1 – Ġenerali
                     
                  
                  
                     
                  
                  
                     
                  
                  
                     
                  
               
                     
                        1.1.
                     
                  
                  
                     
                        Data tal-aċċettazzjoni tad-dikjarazzjoni doganali 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.2.
                     
                  
                  
                     
                        Perjodu referenzjarju 
                     
                  
                  
                     
                        M
                     
                  
                  
                     
                        M
                     
                  
                  
                     
                        M
                     
                  
               
                     
                        1.3.
                     
                  
                  
                     
                        Fluss 
                     
                  
                  
                     
                        M
                     
                  
                  
                     
                        M
                     
                  
                  
                     
                        M
                     
                  
               
                     
                        1.4.
                     
                  
                  
                     
                        Anness tad-data doganali applikata
                     
                  
                  
                     
                        M
                     
                  
                  
                     
                        M
                     
                  
                  
                     
                        M
                     
                  
               
                     
                        1.5.
                     
                  
                  
                     
                        Stat Membru riċeventi 
                     
                  
                  
                     
                        M
                     
                  
                  
                     
                        M
                     
                  
                  
                     
                        M
                     
                  
               
                     
                        1.6.
                     
                  
                  
                     
                        Tip ta’ dikjarazzjoni
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.7.
                     
                  
                  
                     
                        Tip ta’ dikjarazzjoni addizzjonali
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.8.
                     
                  
                  
                     
                        Proċedura 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.9.
                     
                  
                  
                     
                        Proċeduri addizzjonali 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.10.
                     
                  
                  
                     
                        Numru tal-awtorizzazzjoni tad-detentur tal-awtorizzazzjoni 
                     
                  
                  
                     
                        C
                     
                  
                  
                     
                        C
                     
                  
                  
                     
                        -
                     
                  
               
                     
                  
                  
                     
                        Grupp 2 – Unitajiet ta’ kejl
                     
                  
                  
                     
                  
                  
                     
                  
                  
                     
                  
               
                     
                        2.1.
                     
                  
                  
                     
                        Valur statistiku
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        2.2.
                     
                  
                  
                     
                        Massa netta
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        2.3.
                     
                  
                  
                     
                        Unitajiet supplimentari
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                  
                  
                     
                        Grupp 3 – Diżaggregazzjoni
                     
                  
                  
                     
                  
                  
                     
                  
                  
                     
                  
               
                     
                        3.1.
                     
                  
                  
                     
                        Kodiċi tal-oġġetti fil-livell tat-TARIC (kodiċi b’10 ċifri)
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        3.2.
                     
                  
                  
                     
                        Kodiċi tal-oġġetti fil-livell tan-NM (kodiċi bi tmien ċifri)
                     
                  
                  
                     
                        -
                     
                  
                  
                     
                        C
                     
                  
                  
                     
                        C
                     
                  
               
                     
                        3.3.
                     
                  
                  
                     
                        Kodiċi tal-pajjiż tal-oriġini 
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        3.4.
                     
                  
                  
                     
                        Kodiċi tal-pajjiż tal-oriġini preferenzjali
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        3.5.
                     
                  
                  
                     
                        Kodiċi tal-pajjiż tad-dispaċċ/tal-esportazzjoni
                     
                     
                        [Pajjiż tal-kunsinna] 
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        3.6.
                     
                  
                  
                     
                        Kodiċi tal-pajjiż tad-destinazzjoni
                     
                     
                        [Pajjiż tal-aħħar destinazzjoni magħrufa]
                     
                  
                  
                     
                        -
                     
                  
                  
                     
                        C
                     
                  
                  
                     
                        C
                     
                  
               
                     
                        3.7.
                     
                  
                  
                     
                        Kodiċi tal-pajjiż tad-destinazzjoni
                     
                     
                        [Stat Membru tad-destinazzjoni preżunta]
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        3.8.
                     
                  
                  
                     
                        Kodiċi tal-pajjiż tad-dispaċċ/tal-esportazzjoni 
                     
                     
                        [Stat Membru tal-esportazzjoni reali]
                     
                  
                  
                     
                        -
                     
                  
                  
                     
                        -
                     
                  
                  
                     
                        C
                     
                  
               
                     
                        3.9.
                     
                  
                  
                     
                        Natura tat-tranżazzjoni 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        3.10.
                     
                  
                  
                     
                        Preferenza
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        3.11.
                     
                  
                  
                     
                        Kontejner 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        3.12.
                     
                  
                  
                     
                        Modalità tat-trasport fil-fruntiera
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        3.13.
                     
                  
                  
                     
                        Modalità tat-trasport intern
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        3.14.
                     
                  
                  
                     
                        Munita tal-fattura
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                  
                  
                     
                        Grupp 4 – Partijiet
                     
                  
                  
                     
                  
                  
                     
                  
                  
                     
                  
               
                     
                        4.1.
                     
                  
                  
                     
                        Numru ta’ identifikazzjoni tal-importatur
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        4.2.
                     
                  
                  
                     
                        Numru ta’ identifikazzjoni tax-xerrej
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        4.3.
                     
                  
                  
                     
                        Numru ta’ identifikazzjoni tad-destinatarju
                           2
                        
                     
                  
                  
                     
                        C
                     
                  
                  
                     
                        -
                     
                  
                  
                     
                        -
                     
                  
               
                     
                        4.4.
                     
                  
                  
                     
                        Numru ta’ identifikazzjoni tal-esportatur
                     
                  
                  
                     
                  
                  
                     
                        C
                     
                  
                  
                     
                        C
                     
                  
               
                     
                  
                  
                     
                        Grupp 5 – Data fakultattiva
                     
                  
                  
                     
                  
                  
                     
                  
                  
                     
                  
               
                     
                        5.1.
                     
                  
                  
                     
                        Ammont totali fatturat
                     
                  
                  
                     
                        O
                     
                  
                  
                     
                        O
                     
                  
                  
                     
                        O
                     
                  
               
                     
                        5.2.
                     
                  
                  
                     
                        Rata tal-kambju
                     
                  
                  
                     
                        O
                     
                  
                  
                     
                        -
                     
                  
                  
                     
                        -
                     
                  
               
                     
                        5.3
                     
                  
                  
                     
                        Termini tal-konsenja
                     
                  
                  
                     
                        O
                     
                  
                  
                     
                        O
                     
                  
                  
                     
                        O
                     
                  
               
                     
                        5.4
                     
                  
                  
                     
                        Ammont fatturat tal-entrata
                     
                  
                  
                     
                        O
                     
                  
                  
                     
                        -
                     
                  
                  
                     
                        -
                     
                  
               
            
            
         
         
            
                  
                     (1)
                  
                        It-test fil-parentesi jindika l-element ta’ data statistika korrispondenti kif speċifikat fl-Anness V tar-Regolament (UE) Nru 2020/1197.
               
               
                  
                     (2)
                  
                        Għar-rekwiżiti tad-data doganali skont ir-Regolament (UE) 2016/341 biss.